הוועדה המיוחדת לצמצום פערים חברתיים בפריפריה, כנסת 25, פרוטוקול מספר 10, 2023-03-26 00:00

אברהם בצלאל: שלום לכולם, אנחנו ביום ראשון, ד׳ בניסן תשפ״ג 26 במרץ 2023, אנחנו בדיון היערכות לקראת ההילולה של רבי מאיר בעל הנס

אברהם בצלאל:  תודה רבה לכל מי שהגיע לפה, אנחנו נתחיל מלשמוע את אחד מהמנהלים של מוסדות הקבר של רבי מאיר בעל הנס, תן לנו סקירה קצרה על מה שקורה שם במהלך כל השנה, מה קורה בהילולה עצמה, מה קורה שם מבחינת חניות או כל מיני בעיות שיש במקום עצמו

אברהם בצלאל:  אחרי זה אנחנו נשמע את הגורמים במשטרה, את החברים האחרים שנמצאים פה ואת משרדי הממשלה

אברהם בצלאל:  שם ותפקיד בבקשה

יוסי יונה: צהרים טובים, שמי יוסי נבעה ואני מנהל את קבר רבי מאיר בעל הנס

יוסי יונה:  ראשית, אני אתחיל ממה שקורה שם במהלך השנה

יוסי יונה:  אנחנו האתר השלישי בגודלו בארץ, אחרי הכותל ורבי שמעון

יוסי יונה:  אל המתחם מגיעים כמיליון ו-300 אלף מבקרים בשנה

יוסי יונה:  נכון להיום, אנחנו נמצאים בתהליך של שיפוץ פנימי במתחם הקבר, שיפצנו את הציון עצמו וכרגע אנחנו עושים את הרחבה הגדולה

יוסי יונה:  אני מניח שתוך ארבעה או חמישה חודשים אנחנו נסיים את כלל השיפוץ הפנימי

יוסי יונה:       ההערכה שלנו, היא שברגע שנסיים את השיפוץ אז כמות המבקרים רק תגדל

יוסי יונה:  וממיליון ו-300 אלף אנחנו נגיע ל-2 מיליון, זה היעד שאנחנו צופים לו

יוסי יונה:  אנחנו נכנסים להילולה עצמה, אני מזכיר לכולם שהיא שלושה ימים לפני הילולת רבי שמעון, אנחנו בשנים האחרונות, גם בתפקידי הקודם וגם בתפקיד הזה, מנסים לשמור על צניעות, אני מגדיר את זה בצורה הכי פשוטה, לא מפרסמים את האירוע יותר מידי, למרת שיש מאות ואלפי הילולות בבתי כנסת בארץ ובעולם

יוסי יונה:       ההילולה של רבי מאיר, שהיא הילולה שקורית כבר קרוב ל-150 שנה

יוסי יונה:  היא למעשה מתחילה בבית כנסת אבולעפיה, בצעדה של קרוב לארבעה קילומטרים עד לציון, עד לקבר

יוסי יונה:  בקבר יש חגיגה מאוד גדולה

יוסי יונה:  הקושי הגדול ביותר שלנו הוא בעיית החנייה הגדולה, בעיית הנגישות

יוסי יונה:  אנחנו נמצאים על ציר ראשי, על כביש 90

יוסי יונה:  כל שנה אנחנו מתמודדים בחשש מאוד-מאוד גדול, של איך להצליח למנוע כאוס מאוד גדול בציר, וההתמודדות היא בהשקעה בחניות, שלשם כך אנחנו צריכים הסדרה של חניות כל הזמן, ובסדרנים, שצריכים להיות שם

יוסי יונה:       למעשה, החשש הגדול ביותר שלנו הוא מבחינה בטיחותית, ובעקבות כך אנחנו לא כל כך מפרסמים את ההילולה

יוסי יונה:  אנחנו יכולים לצאת במסע פרסום שיהפוך את ההיענות להרבה יותר גדולה

יוסי יונה:  נכון להיום מגיעים לשם עשרות אלפי אנשים

יוסי יונה:  סביר להניח שאם אנחנו נעשה מדיה נכונה יותר, ותהליך ההופעות בפארק ברקו, שנמצא סמוך אלינו, כחצי קילומטר מהמתחם, גם היא יכולה להיות הרבה יותר גדולה, ויכולה להגיע למאות אלפים בקלות רבה

יוסי יונה:  אנחנו נמנעים מזה ולא עושים את זה כי: א׳: אין לנו תקציב

יוסי יונה:  ב׳: מהחשש הכי גדול לבטיחות האנשים

יוסי יונה:  זהו פתח הדברים שלי

אברהם בצלאל: אוקיי, תודה רבה

אברהם בצלאל:  מנכ״ל עיריית טבריה, שמעון פיניאן, בבקשה

ציון פיניאן: אני אמשיך את מה שאמר יוסי

אברהם בצלאל: אני מבין שהיה לבועז קשה להגיע מבחינת לו״ז ולכן הוא נעדר

ציון פיניאן: כן

ציון פיניאן:  אז המסלול מאבולעפיה לציון הוא מסלול מסוכן מאוד

ציון פיניאן:  אנחנו חייבים לטפל בכל הסיפור של הכביש הזה, מהחנייה של חוף גיא, אתה מכיר את החנייה של חוף גיא? את כל המתחם שיש שם לסדר ולהשמיש אותו לטובת חנייה טובה ובטיחותית

ציון פיניאן:  לא הייתי מתנצל ואומר גם ביטחונית, כי הכול פרוץ שם

ציון פיניאן:  המקום צריך להיות מטופל ומסודר

ציון פיניאן:  כל הנושא של הנגישות בתוך המתחם של הקבר, זה דורש שם אבטחה שעולה הון תועפות, כי הכול פתוח

ציון פיניאן:  החניון האחורי של הציון, גם בו צריך לטפל

ציון פיניאן:  זה חניון מאוד-מאוד מסוכן

אברהם בצלאל: בשיפוץ שאתם עושים עכשיו,     

ציון פיניאן: זה לא כלול

יוסי יונה: זה לא כלול

אברהם בצלאל: לא כלול בכלל? גם לא מאחורה?      

יוסי יונה: זה לא כלול, אבל היום אנחנו נפגשים עם מנהל הפרויקט ומתכננים חנייה ביחד עם משרדי הממשלה

יוסי יונה:  אנחנו למעשה פונים למשרדי הממשלה על מנת להקים חניון מסודר וקבוע במתחם

יוסי יונה:  יסביר מנהל הפרויקט, שאפשר גם היום - - -      

אברהם בצלאל: שנייה, שמעון תמשיך בבקשה

ציון פיניאן: בחיבור שבין חוף גיא לציון, יש גם בעיה של תאורה, וזה גם דבר שצריכים לסדר, את כל המתחם הזה

ציון פיניאן:  אני חושב שאנחנו צריכים עזרה מאוד גדולה כדי לטפל בנושא הזה, כי גם ביום יום, יש בציון אלפים של מתפללים

אברהם בצלאל: אני ראיתי ששלחתם מכתב בנושא הזה

ציון פיניאן: כן, נכון

אברהם בצלאל: על אזור ה-60 מיליון? זה ה - - -      

ציון פיניאן: לא, לנושא של הקבר זה 13 מיליון שקלים

ציון פיניאן:  משפט חשוב, יש לציין לטובה את אריאל, המנהלת הוועדה

אברהם בצלאל: שלא ויתרה לכם

ציון פיניאן: לא רק שלא ויתרה, גם ביום שבת, המשיכה לטרטר אותי ולעמוד על כל הפרטים הכי קטנים

אברהם בצלאל: אוקיי, תודה

אברהם בצלאל:  מנהל הפרויקט של המוסדות, דוד ניסים, בקשה

דוד ניסים: שלום, שמי דוד ניסים, אני מהנדס

דוד ניסים:  אנחנו תכננו חנייה ל-200 מכוניות פרטיות, לחמישה אוטובוסים, למיניבוסים, למוניות ולרכבי נכים

דוד ניסים:  החנייה הזו תוכננה ואושרה בשבוע שעבר, ביום חמישי

אברהם בצלאל: איפה היא אושר?     

דוד ניסים: אושרה בשיפוט פנימי של הצוות כולו

דוד ניסים:  אנחנו יכולים לגשת לביצוע תוך זמן קצת מאוד, כך שאפשר יהיה להשמיש לפחות שליש מהחנייה, כ-100 ומשהו מכוניות ואוטובוסים להילולה עצמה

אברהם בצלאל: אתם זריזים בטבריה

קריאה: הגיע הזמן

אברהם בצלאל: אוקיי

אברהם בצלאל:  נמצא איתנו פה גם יוסי אוקנין, בבקשה

יוסי אוקנין: האמת היא שאני יותר התמקדתי בוועדה הקודמת, אבל בגלל שאני נציג עירייה כבר המון שנים אז אני רוצה לדבר על הנושא של הבטיחות בהילולה

יוסי אוקנין:  אני רק רוצה לספר לכם משהו אחד בעניין הזה

יוסי אוקנין:  אני הייתי באסון מירון, כאיש רפואה, אני מתנדב ב- ׳איחוד הצלה׳ והייתי ממש בנקודה של האסון

יוסי אוקנין:  וכל הנושא הזה של הבטיחות, ושל השמירה על כל המבקרים שמגיעים לציון, הוא דבר מאוד חשוב

יוסי אוקנין:  כמובן שגם יש לי זיקה מיוחדת לרבי מאיר בעל הנס

יוסי אוקנין:  נמצא פה יוסי, אחד המנכ״לים המפוארים שאני מכיר והוא עשה שם שינויים מדהימים

יוסי יונה: יוסי, היה שווה להגיע לירושלים רק בשביל לשמוע את הפירגון הזה

יוסי אוקנין: ובנוגע לתקצוב החניון של הקבר שדובר פה, אני חושב ש-13 מיליון זה מעט

יוסי אוקנין:  כי יש שם הר

אברהם בצלאל: אבל הם דיברו פה קודם על צניעות

יוסי אוקנין: לא, צניעות לא בכסף, צניעות בדברים אחרים

יוסי אוקנין:  אני חושב שזה חשוב מאוד לעזור למקום הקדוש הזה, בעיקר בכל הקשור לנושאי הבטיחות והחנייה

אברהם בצלאל: תודה יוסי

אברהם בצלאל:  שמוליק ברבי מנהל מחלקת תרבות עירונית בעיריית טבריה

אברהם בצלאל:  בבקשה

שמואל מרלין: מתוקף תפקידי אני מלווה את רבי מאיר וזו זכות גדולה, זכות גדולה עבורי ללוות את ההילולה הזאת

שמואל מרלין:  למרות שפעם, לפני שלוש שנים, אני איבדתי שם את ההכרה

שמואל מרלין:  ואני אספר כי מפקד התחנה פה, הוא לא היה אז מפקד התחנה

שמואל מרלין:  בשעה 00:00, הייתי עייף, נכנסתי לאוטו והרגל שלי לחצה על דוושת הגז כי נרדמתי

שמואל מרלין:  הרכב נכנס לפול גז, משטרות ומד״א הרחיקו את האנשים כי חשבו שעומד להיות מפגע גדול

שמואל מרלין:  עד שמפקד התחנה קיבל אומץ ודפק על החלון

שמואל מרלין:  הוא שאל אותי מה קרה ואני עניתי לו שאיבדתי את ההכרה לרגע

שמואל מרלין:  זה רק קוריוז, אבל אני אומר שהצוות שמוביל את ההילולה, שגם נמצא כאן היום,      

אברהם בצלאל: מי האחראי בפועל על האירוע? כי אני נזכר שכשדיברו על זה באסון מירון אז לא ידעו להגיד אצל מי זה נמצא

אברהם בצלאל:  אני רואה שמחייכים פה במשטרת ישראל, מה? אם יש אחריות היא לא עליכם?      

דניאל בנלולו: היא מחולקת בצורה - - -     

יוסי יונה: אז אני אגיד לך, היא מחולקת בצורה מאוד ברורה

יוסי יונה:  בתוך המתחם, בתוך גבול המתחם, האחריות היא שלי, של המוסדות

יוסי יונה:  כל מה שקשור לתהלוכה ולהליך העירוני שבעצם מתבצע שם, הוא באחריות העירייה

שמואל מרלין: זה שכל הצוות הזה הגיע היום, זה רק מעיד כמה חשובה ההילולה הזאת בעיר שלנו

שמואל מרלין:  לאחר אסון מירון אף אחד לא שקט

שמואל מרלין:  אם לא היה את אסון מירון אני לא יודע אם היינו בכל זאת יושבים פה היום, אז בסדר

שמואל מרלין:  אנחנו לא רוצים לחכות לעוד אסון

שמואל מרלין:  טבריה זו עיר שפוקדות אותה רעידות אדמה וזה מספיק, אנחנו לא רוצים עוד אחת בהילולה

שמואל מרלין:  אלפי אנשים מגיעים בשנים האחרונות להילולה הזאת, אלפים

שמואל מרלין:  לכן, אני ניסיתי, יחד עם מנכ״ל מוסדות רבי מאיר, יוסי נבעה, להשיג תקציבים

שמואל מרלין:  גם ממשרד התרבות העירונית

שמואל מרלין:       בהתחלה השגנו תקציבים, אמנם מעטים, אבל זה לא מכסה

שמואל מרלין:  כמו שאמר יוסי, 13 מיליון זה מעט גם לדעתי

שמואל מרלין:  לדעתי צריך שם תקציב גדול יותר, ולהתחיל כבר עכשיו בפעולות כדי לאפשר להביא את הציבור ושתהיה חנייה

שמואל מרלין:  לא ייתכן שביום ההילולה, יהיו נכים שלא יוכלו לעלות לקבר ויעצרו אותם למטה, למה? אז בואו לא נחכה לעוד אסון חלילה, וניתן יד כולנו, בזכותו של רבי מאיר ונדליק כולנו נר לכבוד המעמד הזה

אברהם בצלאל: יש כאלה שמדלקים נר בכל יום, נכון?     

שמואל מרלין: נכון

קריאה: מבחינה טכנית, איך עובר כל המסלול? מאיפה האנשים נכנסים? מאיפה נכנסים רכבים? יש לכם ציר אחד?     

אברהם בצלאל: יגאל בן לולו, בבקשה

דניאל בנלולו: צהרים טובים לכולם

דניאל בנלולו:  משטרת ישראל בעצם מחלקת את האירוע הזה לשניים

דניאל בנלולו:  יש את השגרה ויש את ההילולה

דניאל בנלולו:  ההילולה, יש לנו את ההכנות, נקרא לזה היום שלפני, שזה בעצם אישור תוכניות מסודר, שהגענו עליו להסכמות גם עם העירייה וגם עם האתר, בנוגע למה היא האחריות של כל אחד מהצדדים ומאיפה כל צד בעצם נושא באחריות מבחינת בטיחות וסדר ציבורי

אברהם בצלאל: הוא יכול לעמוד באחריות הזאת?     

דניאל בנלולו: כן, אני חושב שכן

אברהם בצלאל: אני מתכוון האם לכל צד אחראי יש את הכלים בשביל לשאת באחריות שלו?     

דניאל בנלולו: כן

דניאל בנלולו:  אני חושב שבשנה שעברה אנחנו ישבנו למספר דיונים, שבסופם הגענו להבנות מאוד ברורות, שעיריית טבריה תיקח את האחריות מאבולעפיה ועד העלייה לקבר, לציון ומהציון ולמעלה, בעצם על האתר, זו אחריות המוסדות

דניאל בנלולו:  כמובן שבחלוקה מסודרת, גם מבחינת מהנדס, מבחינת בטיחות, מבחינת מהנדס תנועה וכל מה שקשור בזה

דניאל בנלולו:       בסופו של דבר מתקיים דיון נוסף, של אישור התוכניות לכל הדברים האלה

דניאל בנלולו:  אנחנו נערכים במשך מספר ימים לטובת האירוע, שהשיא שלו הוא בסביבות ה-15 אלף איש שנמצאים על הקבר בזמן נתון ביום ההילולה, ואם מסתכלים על כל היום ביחד, על כל התהליך כולו, מגיעים לסביבות ה-30 או 40 אלף איש

דניאל בנלולו:  אנחנו נותנים לסדר הציבורי את המשקל הכבד שזה בעצם התנועה וכל מה שקורה בתוך ההר

אברהם בצלאל: זה כביש מאוד-מאוד צר, אפילו סתם ביום-יום הוא בעייתי

דניאל בנלולו: אני יכול להגיד שביום-יום, אני אמרתי, ואני מנסה כבר במשך שנה וארבעה חודשים, מאז שנכנסתי לתפקיד, לקיים איזה דיון מסודר בנושא הציר של כביש 90 שם, שהוא כל-כך בעייתי, עם כל מה שקורה מסביב, עם סובב כינרת

אברהם בצלאל: כל מי שמגיע לצפון בצורה כזו או אחרת עובר בכביש הזה

דניאל בנלולו: נכון, לכן הוא חייב לעבור שינוי

דניאל בנלולו:  הוא לא יכול להישאר במצב הזה, אבל זה לא הדיון

אברהם בצלאל: יש שרה חדשה, אני חושב שאפשר לשבת איתה

ציון פיניאן: מחר אנחנו יושבים איתה

ציון פיניאן:  שם חייב להיעשות משהו

ציון פיניאן:  זה בלתי אפשרי

ציון פיניאן:  בשיא, אנחנו לפעמים מדברים על כך שאי אפשר לנוע על הציר הזה מפסח בפיקים המרכזיים וכמעט עד סוכות, שזה זמן שיש בו בילוי של אזרחים, אנחנו מדברים על כמעט 300 אלף איש בזמן נתון שנמצאים שם, זה חתיכת אירוע

דניאל בנלולו: בכל מקרה, לנושא הדיון עצמו, אנחנו נותנים בעצם את כל מה שצריך ״למפיקים

דניאל בנלולו: ״ סדרנים, תאורה, בטיחות למקום, כל אחד בחלק שלו, אם יש במות, אם יש רוכלות ויש לא מעט בתוך האירוע הזה, לכל אחד צריך להיות את המרווח שלו כדי שלא יהיה חלילה איזה מפגע בטיחות

דניאל בנלולו:  זה אירוע גדול, אי אפשר להקל בו ראש

אברהם בצלאל: חשבתם על כניסה מצד אחד ויציאה מצד שני?     

דניאל בנלולו: כן

דניאל בנלולו:  זהה בדיוק מה שאני עושה

דניאל בנלולו:  אני בעצם מאפשר כניסה מנקודה מסוימת ויציאה מהצד השני, כדי שבעצם יהיה מן סיבוב מסודר, זה גם עבד מצוין בשנה שעברה

דניאל בנלולו:  נתנו פתרון גם לנכים, שבעצם רק להם אני מאפשר להגיע לחלק העליון, לשער, יש רכב היסעים מסובב, שבעצם גם עשינו בשנה שעברה, וזה עובד בצורה מסודרת על מנת להוריד ולהעלות אנשים להר וממנו

דניאל בנלולו:  הסיפור המרכזי בסופו של דבר הוא הגעה לציון, שזה עניין בעייתי

דניאל בנלולו:  ולכן אנחנו מתגלגלים עם מה שיש לנו מבחינת החניות המקומיות

דניאל בנלולו:  אם זה מתוך העיר, חונים במרכז העיר ועולים על שאטלים לכיוון הציון

דניאל בנלולו:  אני לא מאפשר תנועה קרובה

אברהם בצלאל: איך זה עובד? העירייה עצמה עושה שאטלים?     

דניאל בנלולו: כן, גם בשנה שעברה משרד הדתות, ביחד עם העירייה עשו שאטלים

אברהם בצלאל: אז אם אני מבין נכון הבעיה המרכזית היא הנכים, שאין להם איך להגיע

דניאל בנלולו: לנכים אני כן מאפשר בסופו של דבר להגיע למעלה, על אף שגם במקרה הזה, מדובר על 120 כלי רכב לכל היותר

דניאל בנלולו:  אבל בכל מקרה, אנחנו עדיין מאפשרים הורדה שלהם בחלק העליון

דניאל בנלולו:  אני סוגר את כל הציר

דניאל בנלולו:  זה חתיכת אירוע שצריך להתייחס אליו, כי כולם רוצים להגיע למעלה, לכן אני לא מאפשר כניסה של כלי רכב כלל

קריאה: במירון היו אמבולנסים שיעשו את זה

דניאל בנלולו: אנחנו לא מאפשרים

דניאל בנלולו:  כשיש תנועה רגלית ורכובה זה בעייתי

דניאל בנלולו:  ובכלל אנחנו לא מאפשרים את זה

דניאל בנלולו:  אנחנו כן מאפשרים תנועה רגלית

דניאל בנלולו:  אנחנו בעצם חוצים את ציר העלייה כך שכלי רכב יוכל לעבוד ועדיין יהיה ציר להולכי רגל, כמובן עם גדרות והכל מסודר, כדי שתתאפשר הליכה בטוחה ומסודרת

אברהם בצלאל: מה היא ההגדרה של נכה אצלכם? תו נכה? יוסי למה אתה מחייך?     

יוסי יונה: כי זה הוויכוח הגדול ביני לבין יגאל

דניאל בנלולו: נכים של כיסאות או קביים, אנשים שלא יכולים ללכת

דניאל בנלולו:  כל השאר יעלו

אברהם בצלאל: אני יכול להגיד לך שיש לי הורים מבוגרים, ואני לא חושב שאמא שלי יכולה לעלות את העלייה הזו, וברוך השם שהיא לא עונה על ההגדרה של נכה

דניאל בנלולו: כן יש את הרגישות, של לתת למישהו לעלות, להוריד אנשים ולרדת חזרה למטה

דניאל בנלולו:  בסוף, אנחנו בני אדם, אנחנו לא מסתכלים על זה כמו רובוט

דניאל בנלולו:  יש את ההנחיות שאני מעביר לכולם, וברגע ששוטר מזהה סיטואציה כזו הוא יאפשר לעלות

אברהם בצלאל: לפעמים גם אדם מגיע אחרי נסיעה של שעתיים וחצי ואפילו שלוש מירושלים

אברהם בצלאל:  הוא מגיע אליך למטה, אבל כמו שאמרת, בסוף כולם רוצים לעלות למעלה, אותו אדם רוצה להגיע לקבר, אחרת הוא יכול היה להישאר בירושלים ולהתפלל

אברהם בצלאל:  הוא טרח עד לשם ולשווא? אני יודע שזה לא קשור לוועדה אבל - - -      

דניאל בנלולו: בסוף כולם רוצים, אבל אנחנו צריכים לשמור על הסדר הציבורי ולוודא שאם חס וחלילה קורה אירוע, לי נשמרת האפשרות לטפל בו ולנטרל אותו ולדבר הזה יש משמעות

דניאל בנלולו:  לכן לא כולם יכולים לטפס למעלה, יש את המצב הנתון של ההר, ושם אנחנו צריכים בעצם לתת לו את כל ההתייחסות הביטחונית הראויה ולהגיב בהתאם, ואנחנו עושים את המקסימום

דניאל בנלולו:  שיקול הדעת הוא שלי

דניאל בנלולו:       בסוף אני נמצא שם ומנהל את האירוע

דניאל בנלולו:  אני נותן את ההנחיות, מבצע את התהלוכה ולא יהיה מקרה שלאדם יש בעיה ולא ניתן לו את הפתרון למעלה

דניאל בנלולו:  בסופו של דבר משטרת ישראל משקיעה פה לא מעט כוח אדם ולא מעט סדרנים שאני דורש שיהיו, ואני מזכיר שאנחנו נמצאים בחלק הזה וכעבור שלושה ימים מטפסים לרבי שמעון בר יוחאי, ששם אנחנו גם תופסים חלק

אברהם בצלאל: אוקיי, תודה רבה

אברהם בצלאל:  המשרד לפיתוח הנגב והגליל נמצאים איתנו פה?     

יצחק אלקסלסי: כן

יצחק אלקסלסי:  שמי יצחק אלקסלסי, אני יועץ מקצועי לשר

יצחק אלקסלסי:  ממה שאני הבנתי גורמי המקצוע, עד היום גורמי המשרד

אברהם בצלאל: אני חושב שלשר וסרלאוף זה לא עולה הרבה כסף

יצחק אלקסלסי: לא, אני אומר שממה שאני מכיר מגורמי המקצוע, עד היום המשרד לא היה שותף להילולה הזו

יצחק אלקסלסי:  חרף העובדה שזה בשטחה המוניציפלי

יצחק אלקסלסי:  אני יודע שלא מזמן הועברה החלטת ממשלה, לדוגמה בעניין ההילולה

יצחק אלקסלסי:  של הבבא-סאלי, שקובעת תכלול ודברים כאלה

יצחק אלקסלסי:  למשרד אין איזו החלטה קונקרטית בהיבט הזה

אברהם בצלאל: יצחק אומר, תעבירו החלטת ממשלה כמו שהיה לא מזמן לגבי ההילולה של הבבא-סאלי, ואנחנו נממן את החניות ואת הסדרי התנועה במקום

יצחק אלקסלסי: לא אמרתי דבר כזה, אדוני היושב ראש

יצחק אלקסלסי:  כן אמרתי שאם יש בעיית תכלול, אפשר למצוא הסדר דומה למה שנעשה בעניין ההילולה לבבא-סאלי, אני לא יודע אם המשרד אצלנו הוא הגורם הרלוונטי

יצחק אלקסלסי:  עד היום המשרד לא לקח חלק בהילולות

אברהם בצלאל: יצחק, אם השר שלח אותך לפה אני מאמין שבאת עם איזו בשורה

אברהם בצלאל:  אני שואל, מה המשרד לפיתוח הנגב והגליל יכול לקחת על עצמו מבחינה תקציבית לגבי הסיפור הזה?     

יצחק אלקסלסי: לצערי אני לא איש בשורות אדוני היושב ראש

יצחק אלקסלסי:  כמובן שאם יועברו בקשות ספציפיות המשרד הן יועברו לגורמי המקצוע והמשרד יבחן אותן ויגיב בהתאם

יוסי יונה: יצאה בקשה של יושב ראש הרשות

יוסי יונה:  לבוא ולתכלל את האירוע הזה

יצחק אלקסלסי: אלינו?     

יוסי יונה: גם למשרד ראש הממשלה אבל גם אליכם, כי המשרד שלכם הוא אחד מהמשרדים החשובים שיכולים לתרום

אברהם בצלאל: יצחק, אני רוצה שתהיה פגישה של השר ביחד איתם

אברהם בצלאל:  תראה, זה לא סכומים מאוד גדולים וזה באמת דבר שיכול להביא רווחה ובטיחות לכמות האנשים העצומה שמגיעה לשם בהילולה עצמה

אברהם בצלאל:  אני חושב שאם נשב ביחד ונעשה איזו פגישה, נוכל למצוא ביחד ממשרד אחד, או משתיים או משלוש, את הסכום שיהיה חסר בשביל הכבוד של ההילולה עצמה

יצחק אלקסלסי: אני אדבר עם החברים, וכמובן נחליף פרטים

אברהם בצלאל: אוקיי

אברהם בצלאל:  נירה פישר, משרד התיירות, בבקשה

נירה פישר: נירה פישר מנהלת האגף לשירותי תיירות

נירה פישר:  משרד התיירות לא היה מעורב מעולם

נירה פישר:  בעבר הייתה איזו בקשה לעזרה בבניית התשתיות בצת״פ

אברהם בצלאל: ואיך אנחנו יושבים פה עכשיו, היה שווה שנתכנס לפה רק בשביל להכניס את משרד התיירות אל המקום הזה

אברהם בצלאל:  הוא באמת אחד מהאתרים התיירותיים הגדולים בישראל

אברהם בצלאל:  אני יכול להגיד שהייתי שם מאות פעמים, בוודאי, גם בתור בחורים צעירים אני זוכר, גם בבתי ספר ובתלמודי תורה, שכשהיה לנו איזה חלון של זמן אז היינו נכנסים על הדרך לקבר של רבי מאיר

אברהם בצלאל:  והרבה מאוד אנשים מבקרים שם

נירה פישר: ומי חושב על הדרך?     

אברהם בצלאל: בדרך כלל, כשאנשים נוסעים לצפון, נכנסים על הדרך לרבי מאיר בעל הנס, זה אי אפשר בלי זה

אברהם בצלאל:  זה חלק בלתי נפרד מהתיירות שלנו

אברהם בצלאל:  לכן אני מתפלא שמשרד התיירות עד היום לא היה חלק מזה

נירה פישר: לא, הייתה פנייה בעבר, לצת״פ, היא נדחתה

נירה פישר:  זה תלוי תקציבים של אותה שנה

נירה פישר:  אפשר תמיד לגשת שוב ולראות מה אפשר לעשות

נירה פישר:  אמנם התקציבים שלנו צומצמו מאוד, אבל תמיד אפשר לבחון מחדש בהתאם לתוכניות

אברהם בצלאל: אוקיי

אברהם בצלאל:  משרד הבריאות נמצא איתנו פה?     

קריאה: לא

אברהם בצלאל: משרד התחבורה, עמיחי לוי, בבקשה

עמיחי לוי: שלום, עמיחי לוי, מנהל אגף הפעלה ברשות הארצית לתחבורה ציבורית

עמיחי לוי:  משרד התחבורה, גם הוא לא היה שותף בשנים הקודמות להיערכות להילולה

עמיחי לוי:  יש פה שני היבטים, את היבט התשתיות ואת היבט התחבורה הציבורית

עמיחי לוי:  בהיבט של התשתיות, הזכיר מנכ״ל העירייה, ובאמת מחר בבוקר יש פגישה אצל שרת התחבורה

עמיחי לוי:       כשאחד מהנושאים זה בעצם הנושא של כביש 90, שאני חושב שיש איזו שהיא הסכמה שהוא דרוש שיפור, זה יידון מחר, פה כרגע אין לי איזה שהוא עדכון בנושא, העירייה העבירה בקשה ברורה

עמיחי לוי:  ואם מסתכלים על הטווח הארוך, יש גם את נושא הרכבת לטבריה, שנמצאת עדיין בתכנון ולא בביצוע, אבל תוכל בעתיד לעזור גם בהקשר של ההילולה

עמיחי לוי:  בהיבט התחבורה הציבורית, אני מזכיר שההילולה נערכת ארבעה ימים לפני הילולת רבי שמעון בר יוחאי במירון, ששם משרד התחבורה נמתח עד הקצה בהיבט של התחבורה הציבורית

עמיחי לוי:       אנחנו משרתים 200 אלף איש להילולה

עמיחי לוי:  זה גם מוביל לפגיעה בתחבורה הציבורית בכל רחבי הארץ, כי אנחנו למעשה צריכים לנייד משאבים למירון

עמיחי לוי:  אני גם שוב אומר שלא מוכרת לנו איזו שהיא דרישה בהקשר של תחבורה ציבורית, לפחות לא קיבלנו כזו עד היום

עמיחי לוי:  ממה שאני מבין זה מתבסס בעיקר על רכבים פרטיים, הסעות מאורגנות ושאטלים

יוסי יונה: כן, אני חייב אבל להגיד משהו קטן

יוסי יונה:  עד לפני שלוש או ארבע שנים בערך, חברת האוטובוסים הציבורית של טבריה נתנה לנו את השירות של השאטלים

יוסי יונה:  בשלוש השנים האחרונות הם החליטו שהם לא נותנים, אנחנו לוקחים חברות פרטיות

יוסי יונה:  תתאר לך את אותם 10 אלפים או 29 אלף איש שמגיעים באותו ערב, והם צריכים להבין שחברת האוטובוסים כמה שאנחנו שמים שלטים זה לא מאוד מועיל

יוסי יונה:       כי עדיין, בתפיסה, חברת תחבורה ציבורית היא חברת תחבורה ציבורית, וכשהם מניעים את השאטלים לחניות, זה הדבר הכי נכון

יוסי יונה:  משום מה, החליטו בחברת התחבורה הציבורית המקומית, סופרבוס, להפסיק את השירות הזה

יוסי יונה:  זה משהו שאתם חייבים לתת עליו את הדעת

יוסי יונה:  אני ניסיתי כמה פעמים מול החברה עצמה וזה לא עבר בהצלחה, לכן אני חושב שהמשרד כן צריך להתערב בעניין הזה

עמיחי לוי: אז אני אשמח שנחליף אחר כך כמה מילים כדי שננסה להבין מה קרה

יוסי יונה: אין בעיה

אברהם בצלאל: דוד חזיזה, אורך כבוד אצלנו כבר, ברוך השם

אברהם בצלאל:  דרך אגב, תושבי טבריה צריכים לדעת את זה, יש לכם פה שני אנשים, גם יוסי אוקנין וגם דוד חזיזה, מגיעים לוועדות ולא מוותרים, כאילו שזו רק קפיצה קטנה

אברהם בצלאל:  אני חושב שבאמת, טבריה נמצאת היום על המפה גם הרבה בזכותם, בוודאי בוועדות שלנו פה

אברהם בצלאל:  אני רואה שיש לנו פה גם מכב״ה וגם ממד״א, מישהו רוצה לדבר? להוסיף כמה מילים על ההיערכות שלכם? בבקשה

דני אליהו: אני דני אליהו

דני אליהו:  מבחינתנו הציוד מאושר עוד מהשנה הקודמת

דני אליהו:  זאת אומרת, הסדרנו את כל סידורי הכבאות מול הנהלת המקום והנהלת המקום מחזיקה באישור כבאות מ- מאי 2022, וכמובן שהוא עוד בתוקף

דני אליהו:  במועד קצת יותר סמוך לאירוע אנחנו בוחנים את התוכניות ביחד עם המשטרה, אנחנו שותפים לתהליך, ומכילים במידת הצורך את דרישות הכבאות

דני אליהו:  אנחנו מבצעים חישוף שטחים באזורים של ההדלקות על מנת למנוע סיכונים, אני עובדים בתהליך הזה בשיתוף פעולה ובסיוע של קק״ל

דני אליהו:  ביום ההילולה אז אנחנו לוקחים גם חלק בחפ״ק, ואנחנו חלק בלתי נפרד מכל התהליך

דני אליהו:  זהו

אברהם בצלאל: יישר כוח גדול, תודה רבה

אברהם בצלאל:  שמעון, בבקשה

משה אבוטבול: שלום לכולם, אני מצטער על האיחור

משה אבוטבול:  אני שמעון, סגן מנהל מרחב במד״א, אני יושב בטבריה

משה אבוטבול:  אישית, לגבי האירוע עצמו, אז אנחנו אמורים לקבל, כמו בדרך כלל, טופס איפיון של כל האירוע, בדרך כלל זה דרך האתר עצמו, דרך יוסי נבעה או דרך שמואל ברבי

משה אבוטבול:  בגדול, אנחנו נותנים את היקף הסיוע הנדרש בהתאם למה שנכתב על ידם, מפני שהם בחזקת מפיקים של האירוע, ומשם במקביל אנחנו נותנים את ההנחיות לקיום האירוע

משה אבוטבול:       איזה כוחות אמורים להשתתף, לכסות ולתת את האבטחה הרפואית

משה אבוטבול:  כל זה תחת הפיקוח והפיקוד של יגאל, ממשטרת ישראל

משה אבוטבול:  נכון לרגע זה עדיין לא קיבלנו כלום, אבל אם כבר הקשבתי ופותחים את זה, אז מספר דברים מניסיון: א׳: לגבי הנושא הכאוב שדיברתם עליו, על מרותקים, נכים או אפילו קשישים שקשה להם ללכת, אז אפשר להיעזר או לקחת את הרעיון של מה שקורה בהילולה ברבי שמעון

אברהם בצלאל: אבל יגאל מקודם אמר שהם לא רוצים כל כך להיעזר בזה לטובת העניין

משה אבוטבול: יגאל אמר ואני שמעתי טוב את מה שהוא דיבר בשבח העניין

משה אבוטבול:  אבל יגאל, מה שאני הבנתי, זה שצריך לקחת בחשבון את המקום הצר, ואי אפשר להכיל יותר מכמות מסוימת

משה אבוטבול:  לכן, על מנת לפתור את העניין הזה, חלק מהשאטלים יכולים להיעשות כמו מה שנעשה ברבי שמעון, ויש חברות כאלה, כמו ׳עזר מציון׳ שמבצעות את השאטלים האלה

משה אבוטבול:  מעמיסים, אנשים הולכים, מבקרים את הציון ויורדים לחנייה

משה אבוטבול:       זה מוריד המון-המון עומס

משה אבוטבול:  במיוחד אם לוקחים את מירון כדוגמה

משה אבוטבול:  אז רק לקחת את האפשרות הזאת בחשבון, אני לא אומר כלום

משה אבוטבול:  זו רק הצעה מאחר והנושא עלה כאן, זה לא תפקידי

משה אבוטבול:  אבל יחד עם זאת צריך לקחת בחשבון את כל מה שקורה בטבריה, וזו לא רק ההילולה של רבי מאיר

משה אבוטבול:  יש שם המון ציונים קדושים

משה אבוטבול:  שהם פוקקים את ציר 90, שעליו דיבר יגאל, מפקד התחנה

משה אבוטבול:       כביש 90 שם הוא מאוד סמוך גם לבית העלמין הישן, ששם יש את חסידות קרלין למשל, שיכולה להציף בהילולה מסוימת ביום שישי, ויהיה קשה מאוד לזוז

משה אבוטבול:  יש את הרשל״ה הקדוש, יש את רבי עקיבא, יש את הרמח״ל, יש אינספור כאלה

משה אבוטבול:  הם אמנם קטנים אבל הם יושבים במקומות מאוד מאוד בעייתים על מנת לאפשר לתת סיוע

משה אבוטבול:       אני לא איש תנועה, ומניסיון שלי מעבודה רבת שנים לצד המשטרה, יורקים ומזיעים המון על מנת לתת את הסיוע הנדרש לאותם אנשים שבאים ופוקדים את המקום

משה אבוטבול:  לכן, כשהולכים לעשות את הדבר הזה צריך לקחת את כל הדבר הזה בחשבון, במיוחד בעירייה, שאחראית על כל העניין הזה

משה אבוטבול: אני לא איש תקציבים, אני לא יכול לתת תקציבים, אבל אני מניח שצריך לסייע מערכתית

אברהם בצלאל: שמעון, בפרט אחרי מה שהיה באסון מירון, הדברים האלה הם חשובים מאוד, להשאיר את הצירים פתוחים עד כמה שאפשר, כי זה גם הצלת חיים, מי שיודע, חלק מהקושי במירון היה הפינוי

משה אבוטבול: אבל העניין הוא שה"יתרון״ אם נאמר את זה ככה, במירון אתה מגביל אותו לשטח המושב ולמעלה, עם כל המגבלות ועם כל התנועה מסביב; אבל לעומת זאת קח את טבריה, זו תסבוכת אחת שלמה

משה אבוטבול:  זה מטבריה ועד רבי מאיר, צריך להתחיל לתת את הדעת שם, ואני רואה את השוטרים איך הם עובדים שם

אברהם בצלאל: הפגישה מחר במשרד התחבורה, זו פגישה עם השרה?     

ציון פיניאן: עם השרה ועם המנכ"ל

אברהם בצלאל: אני מקווה מאוד שזה יישא פרי כי זה חשוב מאוד

דניאל בנלולו: תערבו את המשטרה, יש לנו הרבה מאוד מה להגיד בנושא הזה

ציון פיניאן: תבואו

דניאל בנלולו: אנחנו לא מוזמנים

דניאל בנלולו:  אני יכול להגיד לך שציר 90 מעניין אותי מאוד, הוא גורם לי המון בעיות ומונחת הרבה בטיחות שם על השולחן וצריך לרכז את כולם, גם את התיירות

דניאל בנלולו:  כי הסיפור שם הוא סיפור מורכב, בסופו של דבר יש לנו אגם אחד, ואין שום פתרון ממשי למה שקורה שם

משה אבוטבול: רק, סליחה, לסבר את העניין

משה אבוטבול:  אני לא איש תקציבים אבל בסוף כמו שאתם יודעים זה הכול עניין של כסף, גם עניין האבטחה והכול

משה אבוטבול:  אני מתוך ניסיון העבר, היום יש יושב ראש ועדה קרואה וחבל שכך, אבל בכל מקרה     

אברהם בצלאל: אי הצעתי שילך בעוד ארבע שנים לבחירות, לדעתי הוא צריך להיבחר

אברהם בצלאל:  הוא עשה דברים כל כך טובים בעיר הזאת

ציון פיניאן: הכי טוב שיש

ציון פיניאן:  מזל של טבריה שיש ועדת קרואה

אברהם בצלאל: שתמשיך עוד 10 שנים בעזרת ה׳

משה אבוטבול: רגע, סליחה, אני חוזר בי

משה אבוטבול:  אם הבנת לא נכון

דניאל בנלולו: אני יכול להגיד לך כמנכ״ל עירייה לשעבר שהם עושים עבודה נהדרת

דניאל בנלולו:  והלוואי שרק ימשיך

משה אבוטבול: אז אני אמרתי את זה משום שאני מכיר הרבה ראשי ערים בטבריה, והוועדה הקרואה הזו עושה עבודה נהדרת ונפלאה, עם מינימום של תקציבים, וזה משליך גם לכיוון ההילולה, זו הייתה הכוונה

משה אבוטבול:  לא התכוונתי לפגוע באף אחד

אברהם בצלאל: אני חושב שהגיע הזמן שאחרי כל כך הרבה שנים, ואחרי עשרות אלפי אנשים שמגיעים להילולה, ואמרה פה קודם המשטרה שבדרך כלל אתם דואגים להגיד פחות, בהפגנות אומרים יותר, ובהילולת מנסים למעט מה שיותר

אברהם בצלאל:  כמו תהלוכות של ספר תורה, שאומרים למשטרה, כמה אנשים כבר עומדים להיות? 20 / 30/ 50 ובסוף יש המון

אברהם בצלאל:  וברוך ה׳, גם בציון עצמו יש כמות גדולה מאוד של אנשים שמגיעים והגיע הזמן שיהיה תקצוב מסודר לדבר הזה

אברהם בצלאל:       אני כן מבקש מיועץ השר, אני מאוד מעריך את השר וסרלאוף, הוא צעיר בגיל וברוח, איש מעש רציני, אכפתי וקשוב מהשנייה הראשונה בה הכרתי אותו

אברהם בצלאל:  אני רוצה שתיקבע איזו פגישה עם השר, עם אנשים המקצוע ואני אפילו אשמח להשתתף בה, כדי שנמצא ביחד איזו דרך להביא קצת תקציב להילולה החשובה הזאת

אברהם בצלאל:  אני עצמי, מתכוון בעזרת ה׳ להשתתף באירוע, גם כדי לראות מה קורה וגם מקווה שעוד לפני כן נצליח לקיים איזו פגישה במקום כדי לראות איך אפשר להתקדם הלאה

אברהם בצלאל:       אבל אני אומר שוב פעם, גם משרד התיירות קצת, ראיתי שנירה אומרת, רק תבקשו, אנחנו בעד שיתופי פעולה, אז אני באמת מאמין שגם משרד התיירות צריך לנסות להירתם לעניין הזה היות ובאמת שלא מדובר בסכומים גדולים, אם הטרחנו את כל האנשים המכובדים שהגיעו עד לפה לוועדה הזו, אז אני מקווה שבעזרת השם גם נצא עם בשורות טובות בדיונים שיהיו בזמן הקרוב ממש

אברהם בצלאל:  אז יצחק, מבחינתי אפשר לקיים פגישה כבר השבוע

אברהם בצלאל:  גם תוך כדי מליאה, תבקש מהשר

אברהם בצלאל:  אני מניח שאני גם אפגוש אותו ואבקש ממנו גם בעצמי

אברהם בצלאל:       זה חשוב שנעשה ישיבה, ננסה לרתום אליה גם את משרד הפנים, שכידוע קיבלו מכתב בנושא הזה, ואני מקווה שנביא פתרון אמיתי לפחות לדבר הזה, לגבי הכבישים, אני הייתי שמח להשתתף בכל דיון ואני מאמין בחשיבות של זה, אבל אני סומך את ידיי על שרת התחבורה, שבאמת עושה דברים גדולים

אברהם בצלאל:  היא עובדת קשה, אני יכול להגיד לך שבשבוע שעבר במליאה רציתי להחליף איתה כמה מילים, והיא הייתה במקביל בין שנתי טלפונים ועוד היועצים ובקושי היה לה זמן לשמוע אותי

אברהם בצלאל:       אני מאמין שליבה יהיה פתוח, בוודאי שלטבריה, כי כולנו עם הצפון ובוודאי עם טבריה, שזה מקום חשוב מאוד, לכל אחד והצורה שבה הוא מסתכל עליה

אברהם בצלאל:  גם תיירותית, גם קברי צדיקים

אברהם בצלאל:  אנשים מגיעים אליה מהארץ ומהעולם ואנחנו נעשה מאמצים גדולים ככל האפשר על מנת לעזור לעיר הזאת

אברהם בצלאל:  תודה רבה על הדיון ותודה לכם על ההשתתפות